Sekolah Kebangsaan Kitou

Sekolah Kebangsaan Kitou atau nama ringkasnya SK Kitou, merupakan sebuah Sekolah kebangsaan yang terletak di dalam daerah Tambunan. Beralamat Peti Surat 412, Tambunan.

Pada 2018, Sekolah Kebangsaan Kitou mempunyai 59 pelajar lelaki dan 63 pelajar perempuan, menjadikan jumlah keseluruhan murid seramai 113 orang. Ia mempunyai seramai 17 orang guru dan 2 orang kerani.</sup>

Sejarah 
Asalnya pada tahun 1998 sekolah ini ialah cawangan S.K Lotong yang terletak 7km dari SK Kitou bagi meringankan beban perjalanan murid yang tinggal di sekitar Kg. kitou. En. Alexsius Kaunsing dan En. Masuning Digang memulakan usaha memohon penubuhan SK. Kitou kepada Kementerian Pendidikan.

Pada tahun 1999 sekolah ini berdiri sendiri dengan nama S.K Kitou Tambunan.
Cikgu Alexsius Kaunsing adalah ketua pengasas sekolah ini bersama empat orang guru yang lain. 

Selama 19 tahun ini sudah lima orang guru besar yang bertugas. Guru Besar En. Norbert Stanis Munjalang (2014 hingga sekarang) memohon pengukuran tanah sekolah. Asalnya keluasan sekolah semasa penubuhan hanya 5.04 ekar, setelah pengukuran dilaksanakan guru besar memohon keluasan kepada 15 ekar kepada JTU kerana kebetulan status tanah di kawasan bukit adalah kosong.

Selain itu, prasarana kemudahan sekolah bertambah. Dewan Terbuka dibina pada 2015 dan kini mempunyai luas bumbung kira-kira 1800 kaki persegi dan mempunyai pentas. Tempat ini digunakan untuk pelbagai aktiviti seperti perhimpunan sekolah dan majlis-majlis tertentu. Dewan ini juga boleh digunakan untuk sukan permainan seperti sepak takraw, badminton, ping pong dan latihan taekwondo.

Pada tahun 2013, lereng bukit laluan murid dan guru ke sekolah runtuh sedikit demi sedikit. Pada Pihak pentadbir telah mengemukakan masalah ini kepada pihak berkenaan. Pada tahun 2016, runtuhan besar berlaku pada laluan ini dan guru besar menotiskan kepada semua pengguna bahawa laluan ini tidak selamat tetapi boleh dilalui atas tanggungan sendiri. Setelah berdozen pemakluman dan permohonan dari pihak sekolah dan PPD Tambunan, akhirnya peruntukan membaiki cerun bukit dan laluan diluluskan pada tahun Mac 2021. Projek yang dianggarkan bernilai 2.4j telah siap sepenuhnya pada Ogos 2022. Kini tiada lagi kebimbangan melalui laluan ini. 
   Pondok PIBG juga telah dibina pada tahun 2015 dengan sumbangan Dr. Laurentius Nayan dan kerjasama ahli-ahli PIBG.
  Lawatan Ketua Penolong Pengarah pada awal tahun 2022 nampaknya membawa lebih banyak tuah kepada sekolah. Beliau meminta guru besar membuat kertas kerja projek kecil untuk sekolah. Guru Besar melihat perkara ini satu peluang dan menghantar BQ laluan pejalan kaki berbumbung kepada JPN. Laluan ini hampir siap (23 Ogos 2022) dan tidak lama lagi semua warga akan menikmati kemudahan berharga ini.

Pencapaian 
•Sekolah dianugerahkan sebagai Sekolah Cemerlang Kokurikulum Peringkat Negeri 2018.

•Oktober 2018 sekolah dicalonkan dalam Anugerah Kecemerlangan Kokurikulum Peringkat Kebangsaan.

•Sekolah telah menghantar peserta tekwando ke Kuala Lumpur dalam peringkat Antarabangsa.

Alamat
Sekolah Kebangsaan Kitou
Peti Surat 412, Tambunan 
89657, Tambunan
Sabah, Malaysia
Telefon =  TIADA
Fax       = TIADA

Pautan luar 
 
 

Kitou
Kitou